สวัสดีค่ะ มีก้อนนิ่มๆขึ้นที่รูทวารหนักค่ะ เป็นมา6-7ปีแล้วค่ะ แต่ใช้ชีวิตปกติได้ค่ะ แต่ตอนนี้มันเจ็บขึ้น เวลาจับรู้สึกเหมือนมันเป็นสันขึ้นมาแล้วค่ะ(อธิบายไม่ถูกว่ามันรูปร่างแบบไหนค่ะ😭)ใหญ่ขึ้นนิดนึง มันเป็นริดสีดวงทวารไหมคะ แต่มันเป็นมานานมากแล้ว ตอนนี้19ค่ะ หนัก96 สูง172 มันจะเป็นอะไรมากไหมคะ เคยเข้าไปอ่านตามเว็บว่าถ้าเป็นต้องผ่าออก ค่าใช้จ่ายสูงมากเราไม่มีเงินพอค่ะ พอมีวิธีรักษาไหมคะ😭😭😭
สวัสดีค่ะ ก้อนนิ่มๆที่บริเวณรูทวารอาจเกิดจาก-ริดสีดวงทวารหนัก เกิดจากการโป่งพองออกของเส้นเลือดดำที่ทวารหนัก สามารถแบ่งออกได้เป็น 2 ประเภทหลัก ริดสีดวงชนิดภายใน อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ แต่หากเป็นมาก ก็จะเห็นหัวริดสีดวงยื่นออกมาที่รูทวารหนักเวลาที่เบ่งถ่ายและเห็นเป็นติ่งเนื้อได้ หรือริดสีดวงภายนอก จะเห็นเป็นติ่งเนื้อสีชมพูคล้ำออกมากจากรูทวารหนักเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวด-แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ อาจปวดรอบทวารหนักด้วย-หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ เป็นติดต่อจากการมีเพศสัมพันธ์-เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไรในกรณีนี้แนะนำพบแพทย์ตรวจร่างกายอย่างละเอียดอีกครั้งว่าน่าจะเกิดจากอะไรมากที่สุดค่ะ แนะนำไปตามรพ.ที่มีสิทธิ์การรักษาเพื่อลดปัญหาค่าใช้จ่ายในระหว่างนี้ ควรรับประทานอาหารอ่อนๆเน้นผักผลไม้ ดื่มน้ำมากๆ เพื่อหลีกเลี่ยงการท้องผูกหรือการถ่ายอุจจาระแข็ง ขับถ่ายให้เป็นเวลา ไม่ไปแกะหรือบีบก้อนดังกล่าวเอง